Iveco LMV

**Iveco LMV** (eng. Light Multirole Vehicle – lako višenamensko vozilo) je italijansko vojno namjensko vozilo čvrste konstrukcije i velike pokretljivosti, projektovano kako bi odgovaralo svim zahtjevima koji prate vojna djelovanja. Razvio ga je italijanski Iveco i u službi je u oružanim snagama nekoliko država. Nakon što ga je prihvatila Italijanska vojska pod imenom VTLM Lince, pobijedio je na konkursu “FCLV” (en. Future Command and Liaison Vehicle – buduće komandno vozilo i vozilo za vezu) Britanske vojske kao Panther, a prihvatile su ga i Belgijska, Hrvatska i Norveška vojska. Interes za kupovinu pokazuju i vojske drugih država članica NATO-a.

## Opis
Konstruisano je sa karakteristikama niske siluete koja osim zaštitne funkcije omogućava lak prevoz avionom bez prethodnih modifikacija na vozilu, te brodom i željeznicom. Moguće ga je prevoziti i helikopterom i ispuštati padobranom. Upotrebom raznih materijala i konstrukcionih rješenja postignuta je niska mogućnost otkrivanja potencijalnih neprijateljskih senzora kao što su optički, termalni i radarski uređaji, a kompatibilno je sa uređajima za noćno posmatranje, što omogućava vožnju noću bez svjetala i upotrebu pomagala za noćno posmatranje, te upotrebu vozila u specijalnim operacijama.

Vozilo je opremljeno centralnim sistemom za napuhivanje guma i prilagođeno za rad u klimatskim uslovima od -32&nbsp;°C do +49&nbsp;°C. Korisna nosivost mu omogućava smještaj dodatnog tereta i opreme, a konstrukcijom i sistemom kočenja prilagođen je za vuču oruđa i priključnih sredstava. Zbog modularne konstrukcije vozilo je višenamjensko, odnosno može se koristiti za različite misije, uključujući izviđanje, komandovanje, logistiku, patroliranje, vezu, sanitet ili artiljerija, a sa ugradnjom raznog naoružanja može biti konfigurisan u brojnim drugim verzijama.

Vozilo osigurava zaštitu od različitih oblika opasnosti za posadu. Može biti opremljeno sistemom ABH zaštite, a pruža maksimalnu nivo protivbalističke i protivminske zaštite za posadu zahvaljujući ugrađenom paketu protivbalističke i protivminske zaštite koja uključuju najnovija dostignuća u zaštiti. Tockovi su udaljeni od kabine pa će u slučaju eksplozije doći do uništavanja prednjeg djela vozila, ali će se umanjiti uticaj minske eksplozije na kabinu, a slično je i sa zadnjim djelom vozila. Veliki klirens (prostor od najniže tačke vozila do površine zemlje), smještaj rezervoara za gorivo u zadnjii dio vozila, izbjegavanje postavljanja teških komponenti ispod kabine jer bi mogle ugroziti posadu u slučaju eksplozije, dno kabine u V-obliku i brojni drugi detalji inkorporirani pri dizajnu kabine osiguravaju maksimalnu protivminsku i protivbalističku zaštitu. Također, prilikom dizajniranja unutrašnjosti kabine sve je bilo podređeno zaštiti posade. Vozilo je opremljeno antiminskim sjedištima koja su ovješeni i nisu direktno učvršćena na pod vozila kako bi se izbeglo direktno preuzimanje udara na posadu, a dodatna sigurnost su pojasevi sa kopčanjem u pet tačaka i lateralni oslonci za glavu koji smanjuju oscilaciju glave. Kabina je iznutra ojačana cjevnim potpornjima što dodatno ojačava kabinu i osigurava posadu u slučaju prevrtanja.

## Korisnici
thumb|Hrvatski Iveco LMV.
*
*
*
*
*
*
*
*
*
*
*

## Također pogledajte 
* Humvee

## Reference
Kategorija:Vojna vozila